Óscar a la meyor actriz de repartu

El Óscar a la meyor actriz de repartu ye ún de los premios daos pola Academia d'Artes y Ciencies Cinematográfiques d'Estaos Xuníos -AMPAS- en reconocimientu a aquelles actrices de repartu que les sos interpretaciones foron destacaes nel añu anterior. Esta categoría creóse na novena -9°- ceremonia d'entrega de premios que se fizo en 1937, enantes d'ello, yera'l "Óscar a la meyor actriz" el que reconocía tanto a actrices principales como de repartu. Mentanto que les nomaes a esta categoría elíxense por actores y actrices miembros de l'Academia, les ganadores elíxense por tolos miembros na so totalidá.

 Premiaos 

 Historia 
Hasta la octava ceremonia de los premios de l'Academia en 1936, la presentación de candidatures pal premiu a la Meyor Actriz pretendía incluyir a toles actrices, independientemente de que l'actuación fora en papel de principal o de repartu. Na novena ceremonia en 1937, sicasí, la categoría de meyor actriz de repartu introdúxose específicamente como un premiu distintu darréu de les denuncies de que la categoría de Meyor Actriz namái favoreía a principales intérpretes con más tiempu na pantalla. Hai de solliñar que la nomada del Óscar a la meyor actriz de 1933, May Robson, foi considerada por un claru papel de repartu na cinta Dama por un día.
Hai de solliñar que, lo mesmo que los demás premios d'actuación, preséntase y entrégase pol correspondiente ganador del añu anterior del xéneru opuestu, nesti casu, pol caberu ganador a Meyor Actor de repartu.

 Ver tamién 
 BAFTA a la meyor actriz de repartu
 Globu d'Oru a la meyor actriz de repartu
 SAG a la meyor actriz de repartu

 Referencies 

 Enllaces esternos 
 Óscars.org (Sitiu web oficial de l'Academia)
 Óscar.com (Sitiu oficial de la ceremonia d'entrega de premios)
 The Academy Awards Database  (Sitiu oficial)
 Llista completa descargable de los ganadores del Óscar

*
*
Actriz de repartu